Diari Oficial de la Generalitat Valenciana


Sumari del DOGV 5199, del 15-02-2006 (2006/1365)

Notificació a José Antonio Morales Lozano. Recurs número R-188/2005.
--------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1365


Organisme emissor
:   Conselleria de Territori i Habitatge

Tipus de document
:   Anunci

Notificació a José Antonio Morales Lozano. Recurs número R-188/2005. [2006/A1365]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a José Antonio Morales Lozano, carrer del Doctor Jiménez Alcañiz, número 12-5-18A (03013 Alacant) la resolució del recurs d'alçada amb el número de referència interna R-188/2005.  
Resolució de la secretària autonòmica de Territori i Medi Ambient del recurs d'alçada relatiu a l'expedient de resolució administrativa de contracte de compravenda per no ús (A-RACNU-0095/03) de l'habitatge siti a Alacant, avinguda del Doctor Jiménez Díaz, 12, escala 5, 8é a (codi habitatge: 03/7009/0079).  
Dades del reclamant  
Cognoms i nom: Morales Lozano, José Antonio  
Núm. exp: A-RACNU-0095/2003.  
Dades de l'habitatge  
Codi de l'habitatge: 03/7009/0079.  
Domicili: av. Doctor Jiménez Díaz 12, esc. 5, 8é, A.   
Règim: compravenda.  
Adjudicatari: Morales Lozano, José Antonio.  
I. Antecedents  
Cronològicament exposats, els fets essencials relatius a aquest expedient són els següents:  
1. El 4 de juny de 2003, amb motiu de les visites periòdiques realitzades per personal adscrit a la Inspecció de Patrimoni de l'IVHSA, es va detectar la falta d'ocupació de manera habitual i permanent de l'habitatge de referència pel seu adjudicatari (document 1)  
2. Els dies 3 i 5 de novembre de 2003 es van realitzar els dos intents de notificació del plec de càrrecs de data 30 d'octubre de l'esmentat expedient i, després d'això, en ser infructuosos, es va realitzar la corresponent notificació edictal (document 2).  
3. L'11 de novembre de 2003, el Negociat d'Estadística de l'Ajuntament d'Alacant emet un informe on constata que el senyor Morales, en data 18 de maig del 2001, va ser donat de baixa en el padró per canvi de residència a un altre municipi (document 3).  
4. El 26 de gener del 2004 va tenir entrada en el registre de l'IVHSA un escrit d'al·legacions contra el plec de càrrecs anterior (document 4). Aquest escrit va ser contestat per mitjà d'un escrit de data 13 de febrer del 2004 (document 5).  
5. Els dies 20 i 23 de febrer del 2004 es van realitzar els dos intents de notificació de la proposta de resolució de data 18 de febrer de l'esmentat expedient i, després d'això, en ser infructuosos, es van realitzar les publicacions d'aquest en el tauler d'anuncis de l'Ajuntament d'Alacant i en el Diari Oficial de la Generalitat Valenciana número 4.798, del 15 de juliol del 2004 (document 6)  
6. Els dies 23 i 24 de setembre del 2004 es van realitzar els dos intents de notificació de la Resolució de data 22 de setembre del 2004, del director general d'Habitatge i Projectes Urbans, de l'esmentat expedient, i després d'això, en ser infructuosos es van realitzar les publicacions d'aquest en el tauler d'anuncis de l'Ajuntament d'Alacant i en el Diari Oficial de la Generalitat Valenciana número 4.869, de 25 d'octubre del 2004 (document 7).  
7. El 13 d'octubre del 2004 l'interessat va obtenir una còpia confrontada d'aquest expedient (document 8).  
8. El 12 de novembre del 2004 va tenir entrada en el Registre de l'Institut Valencià d'Habitatge, SA, un recurs d'alçada contra la resolució anterior (document 9).  
II. Fonaments de dret  
L'article 141 en relació amb l'article 138, ambdós del Decret 2.114/1968, de 24 de juliol, sobre Reglament d'Habitatges de Protecció Oficial, en relació també amb l'article 30 del Reial Decret 2.960/1976, de 12 de juliol, pel qual s'aprova el text refós de la legislació d'habitatges de protecció oficial, que inclouen entre les causes legals de desnonament administratiu d'habitatges de promoció pública: «No destinar l'habitatge a domicili habitual i permanent del beneficiari...».  
Els articles 5, 7 i 8 en relació amb els articles 112 i 113 de la Llei 13/1995, de 18 de maig, de Contractes de les Administracions Públiques, que qualifica d'administratius especials aquells que tinguen caràcter administratiu per satisfer de forma directa i immediata una finalitat pública i, en general, per implicar una especial tutela de l'interés públic.  
L'article 12 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge.  
L'article 143 del Decret 2.114/1968, de 24 de juliol, que reputa en tot cas el domicili de l'interessat com a l'habitatge objecte del desnonament en relació amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
És doctrina reiterada del Tribunal Suprem la que, interpretant el règim sancionador en matèria d'habitatge, entén que l'obligació de destinar l'habitatge a domicili habitual i permanent no és absoluta i admet l'existència de situacions excepcionals i causes justes, i s'ha d'atendre també la voluntat dels beneficiaris de mantenir la destinació d'aquest com a residència domiciliària (STS de 10-11-82, 15-7-87, 28-1-93, 14-6-2001).  
III. Contestació a les al·legacions  
De la documentació aportada pel mateix interessat, juntament amb el cos del recurs (informes mèdics corresponents a la Ascensión Gutiérrez Fernández i a Francisco Tomás Saez, pares de l'esposa de l'adjudicatari, Ascensión Tomás Gutiérrez), es desprén la malaltia dels familiars de l'esposa de l'adjudicatari durant un extens període (des de març del 1993 fins a juny del 2003), situació que arriba fins i tot a causar una crisi depressiva en Asunción Tomás i obliga la família a desplaçar-se en determinats períodes de temps al domicili dels seus pares per a poder atendre'ls degudament, sent precisament en un d'aquests moments en què no es troben en l'habitatge (el 4 de juny del 2003) quan es produeix la visita del personal adscrit a la Inspecció de Patrimoni de l'IVHSA (document 1) que dóna origen a la incoació de l'expedient. D'altra banda, si es té en compte també que els intents de notificació del plec de càrrecs, proposta de resolució i resolució es van realitzar en horari laborable i escolar i que l'adjudicatari també va aportar un certificat de convivència emés per la Policia Local d'Alacant (en el qual es testimonia la convivència dels esposos en l'habitatge adjudicat en data 19 de gener del 2004), només es pot concloure que l'habitatge objecte d'aquest expedient constitueix la veritable llar de la família Morales i el seu domicili legal, i quedant provada la seua voluntat de romandre en aquest, no es pot desprendre de les seues absències accidentals i justificades cap incompliment de la seua obligació d'habitar-lo, per la qual cosa ha quedat desvirtuada la causa que va originar la incoació de l'expedient.   
Encara que l'expedient de referència s'ha tramitat de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, i amb la legislació d'habitatges de protecció oficial vigent, tal com queda acreditat en els antecedents de fet i en la documentació complementària, practicant-se les notificacions conforme a l'article 59 de l'esmentada llei, per l'anteriorment dita, escau l'estimació del recurs d'alçada presentat i la Resolució del director general d'habitatge i projectes urbans de data 22 de setembre del 2004 ha de ser revocada i procedir-se a l'arxiu de l'expedient.  
Resolució  
Vist l'expedient, es dedueix que ha quedat acreditat el compliment dels requisits i les obligacions legals exigits i queda desvirtuada la causa que va originar la incoació de l'expedient, i s'estima aquest recurs.  
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol:  
L'estimació del recurs d'alçada.  
Contra aquesta resolució, que posa fi a la via administrativa, es pot interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que puga exercir qualsevol altre recurs que crega oportú.  
València, 19 d'octubre del 2005.. La secretària autonòmica de Territori i Medi Ambient: Cristina Serrano Mateo.